رحیق

رحیق اسلامی عقائد کی رو سے جنت کے چشموں میں سے ایک چشمہ اور ایک شراب کا نام ہے۔

رحیق کے لفظی معانی خالص شراب، صاف و شفاف شراب ہیں۔ مقاتل نے کہا ہے الرحیق : الخمر العتیقۃ البیضائ (رح) اصافیۃ من الغش النیرۃ (قرطبی) یعنی پرانی شراب جس کا رنگ سفید، جو ہر میل سے پاک اور چمک دار ہو اسے رحیق کہتے۔تفسیر ضیاء القرآن پیر کرم شاہ 
مقرب لوگ جو اہل جنت میں سب سے افضل ہیں چشمہ تسنیم کا خالص مشروب پیتے ہیں جو جنت میں سب سے بہتر و اشرف مشروب ہے اور ابرار یعنی اصحب الیمین کو تسنیم کا مشروب ان کی شراب رحیق میں ملاکر دیاجاتا ہے۔ رحیق اس سے کم درجے کا مشروب ہے۔تفسیرحقانی : ج 5  ص 290-289، تفسیرعثمانی : ج 2، ص 793-792
ابو سعید خدری بیان کرتے ہیں کہ نبی (صلی اللہ علیہ وآلہ وسلم) نے فرمایا : جس مسلمان نے کسی بے لباس مسلمان کو لباس پہنایا، اللہ تعالیٰ اس کو جنت کا سبز لباس پہنائے گا اور جس مسلمان نے کسی بھوکے مسلمان کو کھانا کھلایا، اللہ تعالیٰ اس کو جنت کے پھلوں سے کھلائے گا اور جس مسلمان نے کسی پیاسے مسلمان کو پانی پلایا، اللہ اس کو ” رحیق مختوم “ ( مشک کے ذائقہ والی شراب) پلائے گا۔سنن ابو داؤد حدیث نمبر: 1672
ابی بن کعب نے روایت نقل کی ہے، عرض کی گئی یارسول اللہ یہ رحیق مختوم کیا ہے؟ فرمایا، شراب کے تالاب، ایک قول یہ کیا گیا ہے برتنوں میں مہرلگی ہوگی یہ اس سے مختلف ہے جو نہروں میں چلتی ہے۔تفسیر قرطبی۔  ابو عبد اللہ محمد بن احمد بن ابوبکر قرطبی

 حوالہ جات 

زمرہ:قرآنی اصطلاحات